**ΤΕΧΝΙΚΕΣ ΠΡΟΔΙΑΓΡΑΦΕΣ ΕΡΓΑΣΙΩΝ ΕΠΑΝΕΛΕΓΧΟΥ ΚΑΙ ΣΥΝΤΗΡΗΣΗΣ ΦΟΡΗΤΩΝ ΜΕΣΩΝ ΠΥΡΟΣΒΕΣΗΣ**

Σητεία, 16/11/2021

ΣΚΟΠΟΣ

Σκοπός της παρούσας τεχνικής περιγραφής είναι να καθορίσει τις ελάχιστες προδιαγραφές για τις εργασίες επανελέγχου και συντήρησης που θα πραγματοποιηθούν στα φορητά μέσα πυρόσβεσης της Αποκεντρωμένης Οργανικής Μονάδας Σητείας του ΓΝ Λασιθίου .

Τα προς συντήρηση φορητά μέσα πυρόσβεσης είναι τα εξής:

Α) Φορητοί πυροσβεστήρες Ξηράς σκόνης 6 kg:

*Χώρος τοποθέτησης : Σε διάφορα σημεία του Νοσοκομείου*

Α. ΤΕΧΝΙΚΗ ΠΕΡΙΓΡΑΦΗ ΣΥΝΤΗΡΗΣΗΣ

*Σημείωση: σύμφωνα με τους ισχύοντες*  *κανονισμούς Πυροπροστασίας και πυροσβεστικές διατάξεις ,η συντήρηση /έλεγχος του πυροσβεστήρα πραγματοποιείται κάθε ένα (1) έτος από την ημερομηνία παραγωγής και προμήθειας του*

Οι απαραίτητες **εργασίες συντήρησης/ επανελέγχου**  περιγράφονται συνοπτικά παρακάτω:

1. *Εξωτερικός έλεγχος των πυροσβεστήρων για διάβρωση ,κοιλώματα ,χτυπήματα ή οποιαδήποτε άλλης βλάβης που θα μπορούσε να περιορίσει την ασφαλή λειτουργία του*
2. *Έλεγχος του δείκτη ασφαλείας και των ενδεικτικών μηχανισμών για να προσδιοριστεί αν ο πυροσβεστήρας έχει τεθεί σε λειτουργία*
3. *Έλεγχος των ενδεικτικών μηχανισμών πίεσης για να διαπιστωθεί ότι αυτός λειτουργεί ελευθερα ή ότι η ενδεικνυόμενη πίεση δεν είναι έξω από τα προκαθορισμένα όρια*
4. *Διεξοδικός έλεγχος του εσωτερικού του σώματος του πυροσβεστήρα με ιδιαίτερη προσοχή στα σημεία συγκόλλησης*
5. *Λύσιμο κλείστρου ,αντικατάσταση στεγανοποιητικών , λίπανση κινούμενων μερών*
6. *Έλεγχος πυροσβεστικής σκόνης ώστε να είναι αφράτη και όχι πετρωμένη και να εξασφαλίζεται η ελεύθερη ροή της από το σωλήνα εκτόξευσης ,επανατοποθέτηση σκόνης και συμπλήρωση της κατά περίπτωση*
7. *Εισαγωγή προωθητικού αερίου*
8. *Έλεγχος στεγανότητας πυροσβεστήρα*
9. *Τοποθέτηση ειδικού δακτυλίου ελέγχου μεταξύ σώματος και κλείστρου(διαφορετικό χρώμα κάθε χρόνο )*
10. *Συναρμολόγηση του πυροσβεστήρα σύμφωνα με τις οδηγίες του κατασκευαστή και έλεγχος της ορθότητας του ευανάγνωστου των οδηγιών λειτουργίας ,συμπλήρωση λεπτομερώς της ετικέτας ελέγχου ,συντήρησης και λειτουργίας*

*Σημείωση: η ημερομηνία παραγωγής και προμήθειας των ανωτέρω ειδών δε ξεπερνά πέντε (5) έτη ,επομένως και σύμφωνα με τους ισχύοντες*  *κανονισμούς Πυροπροστασίας και πυροσβεστικές διατάξεις δεν απαιτείται η αναγόμωση τους ,παρά μόνον αν διαπιστωθεί ότι δεν διαθέτουν κατασβεστικό μέσο ή αυτό είναι σε κακή κατάσταση λόγω περιβαλλοντικών συνθηκών ,κ.α*

*Β. ΤΕΧΝΙΚΗ ΠΕΡΙΓΡΑΦΗ ΑΝΑΓΟΜΩΣΗΣ*

*Σημείωση: σύμφωνα με τους ισχύοντες*  *κανονισμούς Πυροπροστασίας και πυροσβεστικές διατάξεις ,η διαδικασία της αναγόμωσης πραγματοποιείται υποχρεωτικά κάθε πέντε (5) έτη από την ημερομηνία παραγωγής και προμήθειας του ήτοι το 5ο ,10ο και 15ο έτος από την ημερομηνία κατασκευής των ( για τους πυροσβεστήρες CO2 η διαδικασία επιβάλλεται ανα 10 έτη)*

Οι απαραίτητες **εργασίες αναγόμωσης**  περιγράφονται συνοπτικά παρακάτω :

1. *Αφαίρεση προωθητικού αερίου*
2. *Άνοιγμα του πυροσβεστήρα ,κένωση του πυροσβεστήρα,απόρριψη του παλαιού υλικού*
3. *Πολύ καλός εσωτερικός έλεγχος της φιάλης*
4. *Γέμισμα με νέα ξηρά σκόνη ABC 40 %*
5. *Πρεσάρισμα του πυροσβεστήρα με προωθητικό αέριο*
6. *Τοποθέτηση δακτυλίου ελέγχου*

*Γ. ΤΕΧΝΙΚΗ ΠΕΡΙΓΡΑΦΗ ΥΔΡΑΥΛΙΚΗΣ ΔΟΚΙΜΗΣ*

*Σημείωση: σύμφωνα με τους ισχύοντες*  *κανονισμούς Πυροπροστασίας και πυροσβεστικές διατάξεις ,η διαδικασία της υδραυλικής δοκιμής πραγματοποιείται υποχρεωτικά κάθε δέκα (10) έτη από την ημερομηνία παραγωγής και προμήθειας του πυροσβεστήρα*

Οι απαραίτητες **εργασίες υδραυλικής δοκιμής**  περιγράφονται συνοπτικά παρακάτω :

1. *Άνοιγμα του πυροσβεστήρα ,κένωση του πυροσβεστήρα ,απόρριψη του παλαιού υλικού*
2. *Υδραυλική δοκιμή του πυροσβεστήρα με πρεσάρισμα του κελύφους με νερό .Δοκιμή της αντοχής του πυροσβεστήρα*
3. *Εφόσον ο πυροσβεστήρας αντέξει την υδραυλική δοκιμή χωρίς να δημιουργηθούν ρηγματώσεις/παραμορφώσεις στο κέλυφος ,πραγματοποιείται αναγόμωση με νέα ξηρά σκόνη ABC 40 %*
4. *Πρεσάρισμα του πυροσβεστήρα με προωθητικό αέριο*
5. *Κλείσιμο του πυροσβεστήρα*
6. *Αλλαγή εξαρτημάτων (μανόμετρο,κλείστρο,σωλήνα εκτόξευσης ) σε περίπτωση που είναι ελλατωματικά*
7. *Τοποθέτηση δακτυλίου ελέγχου*

***Υποχρεώσεις αναδόχου –Ειδικοί όροι***

* Ο ανάδοχος υποχρεούται να διαθέτει -και να καταθέσει στα δικαιολογητικά - την απαραίτητη άδεια ,σύμφωνα με την Κ.Υ.Α 618/43/20-01-2005 «Προϋποθέσεις διάθεσης στην αγορά πυροσβεστήρων ,διαδικασίες συντήρησης ,επανελέγχου και αναγόμωσης » ( ΦΕΚ Β΄52) όπως τροποποιήθηκε από τη Κ.Υ.Α 17230 /1-9-2005 και ισχύει για την εκτέλεση των εργασιών συντήρησης ,αναγόμωσης ,υδραυλικής δοκιμής
* Εάν κατά τον επανέλεγχο διαπιστωθούν ακατάλληλοι πυροσβεστήρες ,αυτοί θα αποσυμπιέζονται , θα σημαδεύονται και θα επιστρέφονται στο Νοσοκομείο προς καταστροφή . Τυχόν αντικατάσταση ακατάλληλου πυροσβεστήρα με καινούργιο ,θα γίνεται με ξεχωριστή χρέωση και μόνο μετά από υποβολή σχετικής προσφοράς του Αναδόχου ( το ίδιο ισχύει και σε περίπτωση που απαιτηθεί πλήρης αναγόμωση )
* Όλες οι εργασίες ελέγχου ,συντήρησης και αναγόμωσης των πυροσβεστήρων θα γίνουν σε εφαρμογή της ισχύουσας Νομοθεσίας περί αυτών ( Κ.Υ.Α 17230 /1-9-2005 ,ΦΕΚ 1218/Β/01-09-2005 )
* Μετά το τέλος των εργασιών ,ο Ανάδοχος υποχρεούται να παραδώσει στο Νοσοκομείο τις σχετικές δηλώσεις-βεβαιώσεις πλήρωσης των όρων καλής λειτουργίας και ασφάλειας των πυροσβεστήρων και σφραγισμένο και υπογεγραμμένο το Μητρώο Ετήσιας Συντήρησης όπου θα αναγράφονται τα στοιχεία του κάθε πυροσβεστήρα ,έτος κατασκευής ,ημερομηνίες συντήρησης και τυχόν εξαρτήματα που τοποθετήθηκαν
* Κατά τη παραλαβή των συντηρημένων πυροσβεστήρων ,το Νοσοκομείο έχει δικαίωμα να προβεί σε δειγματοληπτικό έλεγχο προκειμένου να εξακριβωθεί η σωστή λειτουργία τους

H επιτροπή σύνταξης τεχνικών προδιαγραφών

|  |
| --- |
|  |
| |  |  |  | | --- | --- | --- | | **Α/Α** | **ΤΑΚΤΙΚΑ ΜΕΛΗ** | **ΑΝΑΠΛΗΡΩΜΑΤΙΚΑ ΜΕΛΗ** | | **1** | Καλύβας Περικλής ΠΕ Μηχανολόγων Μηχανικών | Κοξαράκης Γεώργιος ΤΕ Ηλεκτρολόγων Μηχανικών | | **2** | Σκαρβελάκης Εμμανουήλ ΠΕ Μηχανικών Παραγωγής & Διοίκησης | Αυγουστινάκης Εμμανουήλ ΔΕ Ηλεκτρολόγων | | **3** | Mπελιμπασάκης Ιωάννης , ΔΕ Τεχνικού | Αυγουστινάκης Παύλος , ΔΕ Τεχνικού | |